காட்மியம் செலீனேட்டு

காட்மியம் செலீனேட்டு (Cadmium selenate) என்பது CdSeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
காட்மியம் ஆக்சைடுடன் செலீனிக் அமிலத்தைச் சேர்த்து வினைபுரியச் செய்தால் காட்மியம் செலீனேட்டு உருவாகும். விளைபொருளில் ஒற்றை நீரேற்றும் இருநீரேற்றும் சேர்ந்து கலவையாகக் கிடைக்கும்.

CdO + H2SeO4 → CdSeO4 + H2O

பண்புகள்
காட்மியம் செலினேட்டு இருநீரேற்று ஒரு நிறமற்ற திண்மப்பொருளாகும். 100 °செல்சியசு வெப்பநிலையில் படிகநீரை வெளியேற்றி காட்மியம் செலினேட்டு ஒற்றைநீரேற்றை உருவாக்குகிறது. ஒற்றைநீரேற்று  P21/c (எண். 14) என்ற இடக்குழுவுடன் ஓற்றைச்சரிவச்சு படிக அமைப்பில் காணப்படுகிறது. இருநீரேற்று Pbca (எண். 61) என்ற இடக்குழுவுடன் செஞ்சாய்சதுரப் படிக அமைப்பில் காணப்படுகிறது.

 மேற்கோள்கள் 

பகுப்பு:காட்மியம் சேர்மங்கள்
பகுப்பு:செலீனேட்டுகள்